7. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 448848/15090 της 22/31 Δεκ. 1977 (ΦΕΚ Β΄ 1333) Περί εφαρμογής του προγράμματος Τεχνητής Σπερματεγχύσεως. ΄Εχοντας υπόψη: 1.Τις σχετικές με τις αρμοδιότητες των Κτηνιατρικών Υπηρεσιών διατάξεις του Π.Δ. 433/77 (Φ.Ε.Κ. 133/77 τ. Α΄) «περί Οργανισμού του Υπουργείου Γεωργίας». 2.Τις διατάξεις της παραγράφου 1 του άρθρου 3 του Ν.Δ. 185/73 (Φ.Ε.Κ. 262/73 τ. Α΄) «περί μέτρων βελτιώσεως της Κτηνοτροφίας». 3.Την ανάγκη βελτιώσεως της Κτηνοτροφίας με την εφαρμογή προγράμματος Τεχνητής Σπερματεγχύσεως (Τ.Σ.) στα αγροτικά παραγωγικά ζώα», αποφασίζουμε: Τροποποιούμε την παράγραφο 1 της 357767/ 2904/2.9.76 (Φ.Ε.Κ. 1113/76 τ. Β΄) Αποφάσεως του Υπουργείου Γεωργίας και καθορίζουμε ότι: 1.Το πρόγραμμα Τ.Σ. στα αγροτικά παραγωγικά ζώα θα εφαρμόζεται στους διάφορους νομούς της χώρας με ευθύνη των οικείων Δ/νσεων Κτηνιατρικής ή Νομοκτηνιατρείων. Σελ. 594,04(γ) Τεύχος 719-Σελ 86 2.Για την εφαρμογή του προγράμματος Τ.Σ. θα χρησιμοποιείται σπέρμα αρρένων ζώων επελεγμένων σύμφωνα με σχετικές προδιαγραφές. α)Για τα βοοειδή θα χρησιμοποιείται κατεψυγμένο σπέρμα ταύρων που παράγεται στα Κέντρα Τεχνητής Σπερματεγχύσεως και Νοσημάτων Αναπαραγωγής (Τ.Σ. και Ν.Α.) Αθηνών και Διαβατών. Το καθένα από τα δύο Κέντρα εξυπηρετεί τις ανάγκες σε σπέρμα της περιοχής ευθύνης του. Θα χρησιμοποιείται σύμφωνα με σχετικές οδηγίες και σπέρμα που θα εισάγεται με προμήθεια του Δημοσίου από το εξωτερικό. β)Για τα μόνοπλα θα χρησιμοποιείται νωπό ή κατεψυγμένο σπέρμα ίππων ή όνων που παράγεται στα Κέντρα Τ.Σ. και Ν.Α. Αθηνών και Διαβατών. Από μέρος των Κέντρων Τ.Σ. και Ν.Α., σε συνεργασία με τις οικείες Δ/νσεις Κτηνιατρικής ή Νομοκτηνιατρεία, δημιουργούνται επισταθμίες για την εφαρμογή φυσικής οχείας στα μόνοπλα. γ)Για τα αιγοπρόβατα θα χρησιμοποιείται σπέρμα κριών ή τράγων των Κέντρων Τ.Σ. και Ν.Α. ή των οικείων Δ/νσεων Κτηνιατρικής και Νομοκτηνιατρείων, μετά από συγχρονισμό του οίστρου στα ζώα, σύμφωνα με σχετικές οδηγίες. δ)Για τους χοίρους θα χρησιμοποιείται σπέρμα κάπρων των Κέντρων Τ.Σ. και Ν.Α. ή των οικείων Δ/νσεων Κτηνιατρικής και Νομοκτηνιατρείων, σύμφωνα με σχετικές οδηγίες. Οι εκτελούντες το πρόγραμμα Τ.Σ. σπερματεγχύτες έχουν τις ακόλουθες υποχρεώσεις. α)Τηρούν πιστά τις σχετικές με την εφαρμογή του προγράμματος Τ.Σ. οδηγίες των αρμοδίων Κτηνιατρικών Υπηρεσιών. β)Κάθε σπερματεγχύτης εξυπηρετεί τομέα που καθορίζεται με σχετική απόφαση της οικείας Δ/νσεως Κτηνιατρικής ή Νομοκτηνιατρείου. γ)Για την εξυπηρέτηση του τομέα του ο κάθε σπερματεγχύτης θα μπορεί να κινείται με Ι.Χ. μεταφορικό μέσο, σύμφωνα με σχετικό πρόγραμμα της οικείας Δ/νσεως Κτηνιατρικής ή Νομοκτηνιατρείου. 4.Από τις σχετικές πιστώσεις που θα κατανέμονται στα οικεία Τ.Γ.Κ. και Δασών θ’ αντιμετωπίζονται οι ακόλουθες δαπάνες εφαρμογής του προγράμματος Τ.Σ. στο νομό. α)Αποδοχές, έξοδα κινήσεως κ.λ.π. των σπερματεγχυτών και λοιπού εποχιακού ή με σχέση εργασίας ιδιωτικού δικαίου αορίστου χρόνου βοηθητικού προσωπικού που απασχολείται με την εφαρμογή του προγράμματος. β)Η από το εσωτερικό της χώρας, μετά από σχετική έγκριση της Κεντρικής Υπηρεσίας Κτηνιατρικής που θα συγκροτεί και την αρμοδία επιτροπή επιλογής ζώων, αγορά κριών, τράγων και κάπρων που θα χρησιμοποιηθούν σαν σπερματοδότες. γ)Η προμήθεια αναγκαιούντων για την εφαρμογή του προγράμματος υλικών (έντυπα, φόρμες, πλαστικά γάντια κ.λ.π.). δ)Δαπάνες για ημερήσιες αποζημιώσεις και οδοιπορικά έξοδα κτηνιάτρων υπευθύνων για την εφαρμογή του προγράμματος Τ.Σ., που μετακινούνται αποκλειστικά για τις ανάγκες του προγράμματος μετά από σχετική έγκριση της οικείας Δ/νσεως Κτηνιατρικής ή Νομοκτηνιατρείου. ε)Κάθε δαπάνη σχετική με την εφαρμογή του προγράμματος Τ.Σ. στα αγροτικά παραγωγικά ζώα του νομού. Όλες οι παραπάνω δαπάνες θα πραγματοποιούνται σύμφωνα με τις ισχύουσες σχετικές διατάξεις για το Τ.Γ.Κ. και Δασών. Η απόφαση αυτή να δημοσιευθεί στην Εφημερίδα της Κυβερνήσεως θα έχει δε ισχύ από 1ης Ιανουαρίου 1978. 17.Θ.β.7 Προστασία της Κτηνοτροφίας 